उत्कृष्ट में एकसाथ पढ़े 50 साल पुराने छात्र आज मिलेंगे
50 साल पहले एक ही कक्षा में बैठकर पढ़ाई करने वाले छात्र शनिवार को फिर एकसाथ होंगे। इन पूर्व छात्रों ने इस मिलन समारोह का नाम झरोखा 65-66 दिया है। कार्यक्रम शनिवार शाम 7 बजे आनंद नगर स्थित आनंद परिसर में होगा। संयोजक राजेंद्र जैन है। सचिव डॉ.सतीष अग्रवाल ने बताया कार्यक्रम की अध्यक्षता प्रसिद्ध व्यंग्यकार राधेश्याम यादव अजातशत्रु करेंगे। मुख्य अतिथि साहित्यकार संतोष चौबे होंगे। विशेष अतिथि विक्रयकर विभाग इंदौर के अपर आयुक्त गुरुप्रसाद तिवारी, डॉ.प्रेमकुमार जायसवाल बुरहानपुर होंगे।
वाहन रैली 8 को, शौर्य यात्रा 12 को निकालेंगे- खंडवा | विश्व हिंदू परिषद नए साल में 8 जनवरी को वाहन रैली निकालेगा। इसके बाद 12 जनवरी को जिला स्तरीय शौर्य यात्रा निकाली जाएगी। विहिप की सिद्धेश्वर प्रखंड की बैठक में निर्णय लिया। बैठक शनिवार सिद्धेश्वर हनुमान मंदिर पड़ावा पर हुई।
पौधारोपण कर मनाएंगे नया साल- खंडवा | लोक जनशक्ति पार्टी पौधारोपण कर नया साल मनाएंगी। जिलाध्यक्ष बुरहानुद्दीन पिनखजुरवाला ने बताया इंदौर रोड से अनाज मंडी जाने वाले मार्ग के डिवाइडर की झाडिय़ां हटाकर पौधे रोपे जाएंगे। इस काम के लिए मनीष पटेल ने साफ-सफाई कर दी है।
hin_Deva hin_Deva hin_Deva hin_Deva